**ELŐTERJESZTÉS**

**Tiszavasvári Város Önkormányzata Képviselő-testületének**

**2021. október 19-én tartandó rendkívüli ülésére**

Az előterjesztés tárgya: Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 2. közbeszerzési eljárásának lezárásáról, valamint újabb (3.) közbeszerzési eljárásának lefolytatásáról

Mellékletek: Előterjesztés melléklete: Bontási jegyzőkönyv, BB jegyzőkönyv, BB javaslat

2. határozat melléklete: Közbeszerzési ajánlattételi dokumentáció, Ajánlattételi felhívás, Szerződés-tervezetek

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/179-113/2021.

Az előterjesztést véleményező bizottságok a hatáskör megjelölésével:

A rendkívüli testületi ülés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2021. október 14.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 2. közbeszerzési eljárásának lezárásáról,**

**valamint újabb (3.) közbeszerzési eljárásának lefolytatásáról**

Tisztelt Képviselő-testület!

Az "Iparterület kialakítása Tiszavasváriban" című TOP-1.1.1-15-SB1-2016-00005 azonosítószámú pályázat megvalósítása érdekében a 160/2021. Pm. határozattal elfogadásra került a 2. közbeszerzési kiírás (ajánlattételi felhívás, ajánlattételi dokumentációt, szerződés-tervezetek), amely már nyílt eljárásként kerül kiírásra a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pontja alapján. Az ajánlattételi határidő eredetileg 2021. augusztus 30.-a 10:00 óra lett volna, de az ajánlattevők részéről két alkalommal is kiegészítő tájékoztatás kérés érkezett, ami miatt az ajánlattételi határidőt módosítani kellett, így a végső beadási határidő 2021. szeptember 16. 14:00 órára módosult. A bontási jegyzőkönyv alapján a beérkező árajánlatok közül a legjobb ár-érték arányú árajánlatok is magasabbak, mint a pályázatból rendelkezésre álló fedezet, így a Bíráló Bizottság javasolja a közbeszerzési eljárás eredménytelenné nyilvánítását a Kbt. 70. § (1) bekezdése és 75. § (2) bekezdés b) pontja alapján.

Tájékoztatom a Képviselő-testületet, hogy a bontási jegyzőkönyv alapján a legjobb ár-érték arányú árajánlatokra való tekintettel költségnövekmény igényt nyújtottam be a Magyar Államkincstár felé.

Fentiekre való tekintettel elkészült az újabb (3.) közbeszerzési eljárás lefolytatásához szükséges ajánlattételi dokumentáció és az ajánlattételi felhívás, változatlan műszaki tartalommal, mely a közbeszerzésekről szóló 2015. évi CXLIII. törvény 112. § (1) bekezdés b) pontja alapján kerül kiírásra.

Megkérem a Tisztelt Képviselő-testületet, hogy a közbeszerzési eljárás lezárásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2021. október 14.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2021. (X.19.) Kt. számú**

**határozata**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 2. közbeszerzési eljárásának lezárásáról,**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja – elfogadva a Bírálóbizottság döntési javaslatát - az „Iparterület kialakítása Tiszavasváriban” című TOP-1.1.1-15-SB1--2016-00005 azonosítószámú pályázat megvalósításához lefolytatott 2. közbeszerzési eljárás (1., 2. és 3. rész) eredménytelenségét a Kbt. 70. § (1) bekezdése és a 75. § (2) bekezdés b) pontjára való tekintettel.**
2. **Utólagosan jóváhagyja a Bontási jegyzőkönyv alapján benyújtott költségnövekmény iránti kérelmet.**
3. **Felkéri a polgármestert, hogy:**

**- a döntésről tájékoztassa az Ajánlattevőket,**

**- tegye meg a szükséges lépéseket az ajánlati biztosíték visszautalása iránt az Ajánlattevők részére.**

**Határidő:** azonnal, esedékességkor **Felelős:** Szőke Zoltán polgármester

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2021. (X.19.) Kt. számú**

**határozata**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 3. közbeszerzési eljárásának lefolytatásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat keretében megvalósítandó beruházás kivitelezési munkáival kapcsolatos közbeszerzési ajánlattételi dokumentációt, az ajánlattételi felhívás tartalmát és a szerződés-tervezeteket.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal, esedékességkor **Felelős:** Szőke Zoltán polgármester